b'\n_START_ARTICLE_\nMoskva ringtee\n_START_PARAGRAPH_\nMoskva ringtee (vene keeles \xd0\x9c\xd0\xbe\xd1\x81\xd0\xba\xd0\xbe\xd0\xb2\xd1\x81\xd0\xba\xd0\xb0\xd1\x8f \xd0\xba\xd0\xbe\xd0\xbb\xd1\x8c\xd1\x86\xd0\xb5\xd0\xb2\xd0\xb0\xd1\x8f \xd0\xb0\xd0\xb2\xd1\x82\xd0\xbe\xd0\xbc\xd0\xbe\xd0\xb1\xd0\xb8\xd0\xbb\xd1\x8c\xd0\xbd\xd0\xb0\xd1\x8f \xd0\xb4\xd0\xbe\xd1\x80\xd0\xbe\xd0\xb3\xd0\xb0; l\xc3\xbchend \xd0\x9c\xd0\x9a\xd0\x90\xd0\x94) on ringtee, mis kulgeb praegu osaliselt (algselt aga t\xc3\xa4ielikult) m\xc3\xb6\xc3\xb6da Moskva linna administratiivset piiri._NEWLINE_Moskva ringtee rajati 1940. aastatel, rekonstrueeriti 1950.\xe2\x80\x931960. aastatel ja uuesti 1990. aastatel. 2011. aastal teatasid Moskva linnav\xc3\xb5imud kavast j\xc3\xa4rjekordselt ringteed ulatuslikult uuendada. _NEWLINE_Moskva ringteel puuduvad samal tasandil ristumised teiste s\xc3\xb5iduteedega. M\xc3\xb5lemas suunas on rajatud viis s\xc3\xb5idurada. 2011. aasta seisuga oli ringtee l\xc3\xa4bilaskev\xc3\xb5ime 9000 masinat tunnis, maksimaalne lubatud kiirus on 100 kilomeetrit tunnis.'